Veste bună de Paște pentru locuitorii Comunei Șelaru. În satul Fierbinți a fost deschisă o farmacie bine aprovizionată, astfel încât cetățenii nu vor mai trebui să meargă la Găești ori prin alte localități pentru a-și procura medicamentele necesare.
„Am luat parte la deschiderea farmaciei din satul Fierbinți! Această farmacie este un bun al întregii noastre comunități! Mă bucur nespus că avem parte de o asemenea unitate specializată, ridicată la cel mai înalt nivel! Pe această cale, felicit atât investitorul, cât și pe toți cei implicați! Mult succes vă doresc! Doamne ajută!”- a transmis primarul Comunei Șelaru, Gheorghiță Matei.